มันนี่ทูเดย์
ขายทอดตลาดคึกคัก
29 ต.ค. 2565

ขายทอดตลาดคึกคัก
น.ส.รื่นวดี สุวรรณมงคล อธิบดีกรมบังคับคดี เปิดเผยว่า จากการจัดงานมหกรรมขายทอดตลาดทรัพย์ เมื่อวันที่ 27 พ.ย.ที่ผ่านมา กรมบังคับคดีได้นำทรัพย์สินมาประกาศขายจำนวน 206 คดี จำนวน 203 รายการ ราคาประเมินรวมกว่า 540 ล้านบาท สามารถขายได้และผูกพันราคาในคดีแพ่งรวม 47 รายการ เป็นเงิน 122 ล้านบาท และคดีล้มละลายขายได้ 8 รายการ เป็นเงิน 35 ล้านบาท รวมเป็นเงินทั้งสิ้น 157 ล้านบาท ซึ่งการขายครั้งนี้เป็นการเพิ่มผู้ซื้อรายใหม่ในการซื้อทรัพย์จากการขายทอดตลาดของกรมบังคับคดี และสร้างความเชื่อมั่นในการขายทอดตลาดว่าเป็นไปด้วยความโปร่งใส 
เมืองไทยฯ เปิดตัว Line ใหม่
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า บริษัทได้เปิดตัว Sticker Line ชุดใหม่ “Rakyim Pop-Up Collection” เพื่อสานต่อด้านความเป็นผู้สร้างสรรค์ด้านการสื่อสารผ่านโซเชียลมีเดียต่างๆ ซึ่ง Sticker Line ชุดนี้ เป็นชุดที่ 13 ที่บริษัทได้ออกมาอย่างต่อเนื่อง และเป็นครั้งแรกของบริษัทที่ทำแบบ Pop Up สามารถจะแสดงและเคลื่อนไหวแบบเต็มจอได้ ถือว่าเป็นบริษัทแรกของธุรกิจประกันชีวิตที่ออกแบบสติ๊กเกอร์ Line Pop-Up ในลักษณะเช่นนี้ โดยเริ่มให้โหลดได้ตั้งแต่ 29 พ.ย.